Shkolla 9-vjeçare "Selim Alliu"

parapamje|Logo-ja e shkollës 9-vjeçare "Selim Alliu".
**Shkolla 9-vjeçare "Selim Alliu"** është institucion arsimor në qytetin e Peshkopisë, Shqipëri, që ofron mësim për ciklin fillor dhe atë të mesëm të ulët.

## Historia e shkollës 
Selim Alliu, i njohur si mësues i popullit, ishte një figurë e shquar e arsimit dhe përhapjes së dijes ndër shqiptarët në periudhën e Rilindjes Kombëtare. Ai lindi me 18 qershor 1914 në fshatin Strikçan të krahinës së Zerqanit në familjen e Ramadan Alliut. Gjatë jetës së tij dha kontribute të rëndësishme për arsimin dhe shoqërinë shqiptare. U nda nga jeta me 12 korrik 1977 dhe sipas amanetit të tij u varros në vendlindjen e tij në Strikçan.

Shkolla "Selim Alliu" u krijua si drejtori më vete në janar të vitit 1992. Në atë kohë ajo frekuentohej nga rreth 1600 nxënës. Fillimisht pas ndarjes shkolla u quajt "Shkolla 8-vjeçare Demir Gashi Nr.2". Drejtori i saj ishte Fitim Dani ndërsa nëndrejtoreshë Violeta Balla. Në nëntor të vitit 1994, në kuadër të 80-vjetorit të lindjes së Selim Alliut, shkolla mori emrin Selim Alliu. Më pas, drejtimin e shkollës e mori Ismet Nesimi, ndërsa nëndrejtorë ishin Përparim Bardulla dhe Hajri Hasa. 

Kuadri mësimor i Arsimit Fillor përbëhej nga mësuesit:

Hasime Zhukri, Ramie Rama, Bukurie Lazimi, Servete Buci, Drita Lala, Shegushe Xheladini, Valbona Hyka, Dashurie Hysa, Fitnete Pasha, Vjollca Kaca, Sabrie Agolli, Adriana Lami, Drane Mata, Rolanda Saraçi dhe Liljana Kallaverja.

Në arsimin e mesëm të ulët, disa nga mësuesit ishin:

Ikbale Isaku, Faris Cibaku, Nadire Sadja, Hajri Hasa, Xhavid Kurti, Besa Kata, Xhile Dani, Luan Daku, Hike Kurti, Sere Osmani, Selvie Murrja, Violeta Balla, Përparim Bardulla, Shemsi Qoku.

Në total shkolla kishte 43 mësues, si dhe 3 punonjës ndihmës përfshirë edhe 2 pastruese dhe një roje. 

Drejtuesit e shkollës ndër vite ishin:

Dritan Ramizi, Ismet Nesimi, Natasha Mazari, Gani Hoxha, Dritan Murrja, Blerina Lala, Afrim Kurtaga, Nezihate Gazidedja, Lavdrim Shehu, Mezin Shehi, Dorjan Shehi dhe Marsida Vishka.

Shkolla "Selim Alliu" është pjesë e nismave dhe programeve të ndryshme arsimore, si JOM, SHQK, BDSH dhe programi "Shkolla për shëndetin".

## Numri i nxënësve dhe personeli 
Për vitin shkollor 2025-2026, shkolla përbëhet nga:

• 840 nxënës

• Drejtoreshë: M. Vishka

• Nëndrejtorë: D. Shehi, D. Mikli, D. Erebara

• 56 mësues, nga këto:

>36 mësues në AMU( Arsimin e Mesëm të Ulët)

>16 mësues në Arsimin Fillor

>4 mësuese ndihmëse (2 në grupet e parashkollorit dhe 2 në arsimin fillor)

• 8 sanitare

• 2 roje

• 2 psikologe

## Arritjet e shkollës 
**Konkursi Kombëtar i Gjuhës Shqipe për klasat e 9-ta** 

Në edicionin e parë të konkursit(2022-2023), shkolla "Selim Alliu" arriti fazën gjysmëfinale në rang kombëtar.

Në edicionin e tretë të konkursit(2024-2025), shkolla "Selim Alliu" u rendit në vendin e parë nga 700 shkolla konkurruese, pas përballjes finale me shkollēn "Qamil Guranjaku".

Në edicionin e katërt të konkursit(2025-2026), shkolla "Selim Alliu" u rendit në 10 vendet më të mira në rang kombëtar nga 1022 skuadra dhe 706 shkolla që konkurronin, pas fitores në fazën gjysmëfinale kundër shkollës "Kushtrim i Lirisë".

**Coding Challenge 2024**

Në vitin 2024, në Dibër u zhvillua konkursi Coding Challenge si pjesë e programit Alternative Pathways e organizuar nga British Council Albania në bashkëpunim me Ministrinë e Arsimit.Shkolla "Selim Alliu" fitoi vendin e parë.

**Konkursi "Spelling Bee"**

Në vitin 2024 shkolla "Selim Alliu" fitoi vendin e tretë në konkursin e gërmëzimit për klasat 6,7,8 dhe në vitin 2025 fitoi vendin e dytë dhe të parë.

**Konkursi "Fjala Artistike"**

Nxënësit e shkollës "Selim Alliu" vazhdimisht marrin çmimet e vendeve të para në konkursin "Fjala Artistike". Për shembull, në vitin 2025, shkolla "Selim Alliu" fitoi 3 çmime individuale për nxënësit dhe shkolla u vlerësua me çmimin "Përfaqësimi më i mirë".

## Referime 
# https://arsimi.gov.al/ 
# https://www.youtube.com/live/KD41cW6gCbY?si=4Vs2XO_EU6TcaWhE 
# https://www.britishcouncil.al/en/programmes/education/alternative-pathways-grant-scheme